Datasets:

premio-ai

/

TheArabicPile_Miscellaneous

like 0

Follow

Premio.AI 3

السؤال: سؤالى صعب ، عموما أنا سألته عشان أساعد حضرتك لو فى خلل أو لبس فى جزئية ما أوضحها بس عشان ماكانش فى أيامنا حد يفهمنا الدنيا الجواب: ههههههه ربنا يكرمك هو بس السؤال محتاج شوية تركيز عشان أنظم اللى فى دماغى و أنا عاوز أنام من ناحية تانية هيبقى طبيعى برضه إنى مافهمش الوضع بالكامل إلا لما أدخله

السؤال: تفتكر لو الناس شايفه وحاسه بجد ان الدنيا لا تساوي عند الله جناح بعوضه كان هيكون في صراع بهذا الشكل مش بتكلم عن حاجة محددة ولا مكان محدد ولا زمن محدد الجواب: هو المبدأ نفسه مش بيطبق كده حسب ما أذكر أن الحديث ذكر فكرة أن الدنيا لا تساوى عند الله جناح بعوضة و لو كانت كذلك لما سقى منها شربة ماء أما عن البشر فتذكر الآية زُيّن للناس حب الشهوات من النساء و البنين و القناطير المقنطرة من الذهب و الفضة و الخيل المسومة و الأنعام و الحرث ذلك متاع الحياة الدنيا و الله عنده حسن المَئاب و راجع كذلك حديث حفت النار بالشهوات و حفت الجنة بالمكاره قصدى من ده كله إن التهافت على الدنيا شىء طبيعى و لكن كل زكّى الإنسان نفسه أكتر كل ما هان عليه أمر الدنيا أكتر و يفضل اشتهاء الدنيا بما فيها شىء موجود برضه

السؤال: عايز علاج للهطل بمعني عام مش هطل موضعي يعني الجواب: ههههههه حد قالك عنى دكتور هطل

السؤال: هو انت دخلت حاسبات ليه ؟؟؟ مش لحقت هندسة ولا ايه ؟ الجواب: مالكش دعوة

السؤال: اعمل ايه عشان الهطل يروح من عندي ؟؟ الجواب: على حسب معنى الهطل عندك

السؤال: موقف لن تنسااااااااااااااااه ابدا الجواب: هههههه بصراحة مش ضامن ذاكرتى فى حاجة و عندى قدرة رهيبة على النسيان

السؤال: أسوأ حاجة ان الناس تدور على مبرر انها تعمل الغلط ومتحاولش تصلحه مين متفق ؟ الجواب: أكيد

السؤال: تتصرف إزاى إذا إكتشفت بعد الزواج إن زوجتك مهمة فى بيتها ؟ وإيه تصرفك لو الاهمال كان جسيم وأدى إلى وفاة واحد من ولادك وقع من البلكونة تحتسبه عند الله ولا مش هتقدر تكمل معاها ؟ الجواب: مش عارف

السؤال: أسأل الله لك راحة تملأ نفسك و رضا يغمر قلبك و عملا يرضي ربك و سعادة تعلو وجهك ونصرا يقهر عدوك وذكرا يشغل وقتك وعفوا يغسل ذنبك وفرجا يمحو همك امين يــاارب الجواب: اللهم آمين و لك

السؤال: اليوم مثل الغد مثل أمس متى تقول هذه العبارة ؟؟ الجواب: ممم هى معناها إن مافيش حاجة جديدة فى الحاضر و لا المستقبل نفسى ما أقولهاش أبدا

السؤال: حضرتك شخص يستحق الاحترام حتى من غير ما اتعامل معاه ربنا يوفقك الجواب: ربنا يكرمك يا رب

السؤال: قولـ ـى فكـره ايجـابيه جديــده الجواب: العبرة مش بإن الأفكار الإيجابية تبقى جديدة العبرة بإنها تتفعل على أرض الواقع ده مش تعليق دى الفكرة نفسها

السؤال: ممكن في رايك ايه الفرق بين ان الانسان يكون شخص طيب وانه يتخدع بسرعه وهل الاتنين مترابطين ؟ الجواب: الطيب هو إنسان بيحب يعمل خير و يحب يشوف الخير بس مش معنى كده إنه يغمض عنيه عن حقيقة الناس أو عن الأمور السيئة فى الواقع ساعتها بقى تبقى سذاجة هل الاتنين مترابطين بمعنى إن الطيبة تستلزم السذاجة ؟ لا أبدا

السؤال: تقول ايه مثلا لواحد كسلان طوول اليوم و يجي وقت النوم تيجلوا الحماسة و نشاط الدنيا فاجئة يعمل ايه ساعتها اتسألت السؤال ده و معرفتش ارد بس عجبني تفتكر ده حلوا ايه الجواب: مش عارف

السؤال: بالنسبة لسؤالك التانى والتالت فبصراحة مش فاهمة قصدك وبالنسبة للشك المذهبى فانا من وجهة نظرى ان ايوة انا شايفة اننا بنعيش فى مرحلة شك مذهبى شك فى كل حاجة ربنا سلم ويسترها بس ممكن تكون وجهة نظرى سطحية استنادا على الى بشوفه فى الاخبار وفى الحياة بس ان شاء الله احاول اتعمق اكتر فى المسألة وربنا يسهل الجواب: هى احتمال تكون كده فعلا فى الحالة دى تبقى دى مرحلة تسبق إعادة بناء الفكر من تانى إن شاء الله والله أعلم

السؤال: واخر حاجة بقى اذا ربنا ارد وفضلت فى جامعة الزقازيق ابقى قول وانا هحاول اوصفلك طريق الجامعة فى رسالة واقولك هتركب ازاى وطبعا خليك فى الميكروباسات ملكش دعوة بالتكسيات خالص متقلقش وسيبها على ربنا الجواب: دى سهلة إن شاء الله

السؤال: وكمان انا جربت مرة وسافرت من الزقازيق للاسماعيلية ومع ان كلها مصر بس حسيت انى فى كوكب تانى مستغربة الشوارع والناس ورغم ان الفترة الى قعدتها كانت قصيرة لكن شوفواكيد اتعلمت فى الناحية الاقتصات ناس علمونى حجات كتير و ناس زهقونى واتعلمت اعتمد على نفسى شوية واروح اماكن كتير الجواب: دى مش أول مرة أخرج من المحافظة

السؤال: نصيحه الجواب: استحضرى الاستعانة بالله فى السهل و الصعب فى وقت الراحة و وقت التعب

السؤال: الحياة من غيرى وحشة ولا تسوى متتعاش كئيبة غير ذلك الجواب: ههههههههه ربنا يكرمك

السؤال: 16 2 ، إن شاء الله هتعجبك الجواب: شكرا يا هبة

السؤال: سؤال تتمنى تتسأله الجواب: مش فى بالى حاجة معينة حاليا

السؤال: ماهى كلية الحاسبات والمعلومات ومارايك فيها ؟ ملحوظة اجابتك سيبنى عليها اشياء كثيرة الجواب: ماقدرش أجاوب السؤال ده دلوقتى محتاج كام شهر كده الأول إن شاء الله

السؤال: ايه اكتر سؤال بتسألة لنفسك وعايز تلاقى له اجابة انا عارفة انهم كتير بس اهو اختار اكتر واحد شاغلك وهحاول اساعدك فى اجابته اذا قدرت ولو كانوا مش كتير اوى يعنى فى حدود 5 او 7 حطهم وهحاول اساعدك توصل للاجابة وربنا يقدرنى الجواب: الحكمة من متاعب التحويل لكلية المنصورة و احتمال إنى أدرس فى الزقازيق و إن كنت مدرك إنى ممكن ما أوصلش للحكمة دى مجال الحاسبات و مجال التدريب و شكلهم يبقى عامل ازاى فى حياتى الحلم اللى يلهمنى هل احنا فعلا دلوقتى فى مرحلة الشك المذهبى او يعنى الشك فى كل شىء ؟ ممممم ده بعض اللى شاغل دماغى دلوقتى

السؤال: الدكتور ابراهيم الفقى من مواليد الاسكندرية كرموز وتم دفنه فى مدافن العائلة بالاسكندرية فى مقابر عامود السواري الجواب: الله يرحمه

السؤال: هل شاهدت برنامج إسلاموفوبيا للمنهدس فاضل سليمان ؟ الجواب: شفت منه حلقات قليلة أوى

السؤال: عايز تتناقش فى ايه دلوقتى علشان شكلك مفتقد المناقشات صح الجواب: اختيار الموضوع يتوقف على الشخص اللى بناقشه مين

السؤال: ممكن تبدأ تكتب تانى فى المقالات انا افتقدتها اوى وخسارة ان حضرتك تبطل تكتب لمجرد ان اى ظروف سياسية او اى ظروف تانية ملخبطاك ومنعاك تكتب الجواب: ربنا يكرمك يا رب ربنا ييسر الخير أنا بس محتاج شوية وقت أرتب أوراق حياتى كده و أرجع أكتب تانى إن شاء الله سعيد إن ده رأيك

السؤال: صباح الخير الجواب: صباح الأنوار

السؤال: ممكن يا عمر تعرفلى هو دكتور ابراهيم الفقى الله يرحمه اتدفن فين الجواب: الله يرحمه بس فى الموضوع ده علمى علمك

السؤال: هل شايف تعارض بين الحشمة والشياكة من باب إن اللبس زينة والقرآن قال ولا يبدين زينتهن إلا ما ظهر منها الجواب: ماقدرش أتكلم فى الموضوع ده و أنا مش متخصص فى الدراسة الشرعية لكن أذكر إن فى كتاب تحرير المرأة فى عصر الرسالة موجود جزء عن لباس المرأة المسلمة ممكن تراجعه

السؤال: الشخص الفاقد لثقته فى نفسه ايه علاجه ؟ الجواب: فى حدود علمى علاجه عبارة عن تدريب يمر بالمراحل التالية 1 يكتشف ذاته 2 يقدر مواطن القوة عنده 3 يجرب يمارس الثقة شوية بشوية بس مش هتنفع الثقة دى من غير اكتشافه لنفسه و تقديره ليها و دول موضوعين مش صغيرين خالص و يستحقوا البحث و الجهد

السؤال: انت شخصيتك ممتازة اوى كده ازاى ؟ الجواب: ربنا يبشرك بالخير أولا ربنا بيستر عيوبى عن الخلق ثانيا لو بتسألنى شخصيتى اتكونت ازاى فأنا كنت بفكر ف الحكاية دى قريب جدا جدا و حددت 6 عوامل أساسية أثرت على شخصيتى و كل حاجة منهم أكسبتنى بعض الأشياء العوامل دى كالتالى الجانب الإيمانى التطوع و التدريب القراءة بعض مشاكل و تحديات فى الأسرة شغلى فى نادى التنمية البشرية و فريق ممكن الأصدقاء دول شاركوا فى وضع خطوط عريضة فى شخصيتى بص هيطول أوى تفصيلها و كله بتوفيق ربنا أسأل الله أن يجعلنى خيرا من ظنك

السؤال: لو الأهل عايزينك تعمل ي حاجة هي حرام لكنها عادي جدا بالنسبة للناس او الحاجة دي مش مقتنع ة بيها واتكلمت ي معاهم ومش مقتنعين وكل شوية بيضغطوا عليك ي علشان تعملها هتعملوا ايه او ازاي هيكون تصرفكوا ؟؟ الجواب: هى التجربة دى مش بتحصل كتير لكنى أرجو إنى وقتها أثبت على موقفى لأن قرارى ده بتاعى أنا و أنا اللى هتحاسب عليه فى الآخر هنا الثبات على الموقف أفضل تصرف فى رأيى ممممم بس هى مش بالكلام بس فأسأل الله التثبيت فى المواقف اللى زى دى إن حصلت

السؤال: ما الذى يدفع شخصا ما لفعل شيى خاطىء ؟ وما الذى يدفعه أيضا لفعل الصواب ؟ الجواب: فعل خاطىء إما الخطأ فى فهم الأمر فيخطىء و هو فاكر إنه محسن و إما تفضيل النفس على الغير أنانية سلبية و إما قصر نظر للأمور يعنى مش شايف النتيجة النهائية لأفعاله و ده رأيى من خلال فهمى لبعض آيات لقرآن و شوية تأمل كده ع خفيف فعل الصواب اختلف فيها الفلاسفة منهم اللى قال إن السبب هو المصلحة أو نتيجة الفعل ، و منهم اللى قال المجتمع ، و منهم اللى قال الضمير الداخلى الحاسة الخلقية و منهم اللى قال الواجب العقلى و نضيف عليهم كمان أوامر الدين كل دى أسباب أو عوامل بتدفع الإنسان للسلوك الأخلاقى بطريقة أو بأخرى و لا شك إن اجتماع العقل و الدين و العاطفة و المصلحة الأخروية مع بعض يعمل دافع و حافز أقوى و أقوى للالتزام بالأفعال الأخلاقية أو الصحيحة

السؤال: ما الذي كان يسبب لك البهجه وأنت صغير ولا زال بإمكانك فعله ؟؟ الجواب: مش فاكر

السؤال: أعتذر عن السؤال والله وبعد الشر طبعآ بس حاولت أخليه أشيك من كده مش عارف لو والدك أو والدتك توفى إكلينيكيآ وعايش على الأجهزة الصناعية فقط والأطباء وضعو القرار بين إيدك هتقرر فصل الأجهزة من مبدأ القتل الرحيم ولا هتسيبه من باب التمسك بالأمل لآخر لحظة حدث بالفعل الجواب: مش مش مقتنع إن من حقى حكاية القتل الرحيم أصلا و من ناحية تانية رأيى ممكن يتغير بعد استشارة الطبيب و استفتاء العالم بالشرع حول جواز ده

السؤال: أنا كمان حاسة إنها بدائية و أحياناً بتناقض العقل فمعرفتش أستوعب نظريات منها خصوصاً إن دى أول مرة أقرأ فلسفة ، إن شاء الله هسألك فى اللى مش هفهمه الجواب: بيتهيألى إن كونها بدائية ده اللى بيخلى تصورها فيه مشكلة عندنا خصوصا فى الزمن ده و احنا بنفكر بطريقة و بمسلمات تانية و الله أعلم تسعدنى أسئلتك إن شاء الله

السؤال: أنا لسه 51 ، هل استوعبت كل نظريات اليونانيين ؟ الجواب: لا مش كلها بعض الحاجات باخدها من باب الاطلاع كما أن تصورات اليونانيين غالبا كانت بتبقى بدائية جدا فى رأيى لكنى مستعد أراجعها تانى لو عندك سؤال تحبى نتناقش حوله

السؤال: وصلت للصفحة كام فى كتاب قصة الإيمان ؟ الجواب: 200 و الحمد لله

السؤال: تلك الجنة التى نورث من عبادنا من كان تقيا يعنى ايه تقى ؟ الجواب: سبحان الله كنت بسأل سؤال شبيه بده ع الفيس 647935051898199 لسة بتأمل فى الموضوع ده

السؤال: احلى حاجة حصلتلك فى حياتك ؟؟ الجواب: طبعا فى البداية الهداية للإسلام و لله الحمد و المنة بعد كده يمكن كانت خطوة لمستقبلنا و فريق ممكن هم أحسن حاجتين حصلولى فى حياتى

السؤال: في نظرك ايه الفرق بين العقل و المخ ؟؟ الجواب: العقل معنى و وظيفة المخ عضو فى الجسد

السؤال: والله بحاول ادعيلي بس انت اخبارك ايه دلوقتي ؟؟؟ الجواب: الحمد لله بخير

السؤال: وَ من يَدريْ رُبمآ في الغَد أَفراحٌ لآ تُعد الجواب: لعلها كذلك لله الأمر من قبل و من بعد

السؤال: كَي تَعيشُ بَأقلْ قَدر مَن ألَم الخَيبَاتّ ؛ لآ تتَفاءَل بَالأشَخاصّ ؛ وَ لَكنْ تَفاءَل بَالله الجواب: صدقتِ

السؤال: 120 بعض النصايح ولما ابحث كمان هبعتلك غيرهم الجواب: ماتتعبيش نفسك بالموضوع ده مسألة الاستعداد للجامعة دلوقتى عندى الأولوية لموضوع التحويل بالفعل سألت ناس و اتكلمت فى مواضيع الجامعة دى أكتر من مرة بس لما قلت إنى مش مستعد لسة قصدى إنى مش عارف هبقى فين و هتبقى طبيعة حياتى الجامعية عاملة ازاى ده يتوقف على التحويل غالبا دعواتك

السؤال: ههههههههه بتشوقنى يعنى ماشى الجواب: هههههههه الكتاب موجود فى المكتبة عموما لو حبيت تستعيره

السؤال: اسم احسن كتاب قرأته ايه وليه اختارته احسن كتاب ؟؟ الجواب: الحقيقة مش بفاضل بين الكتب كتير بس عموما استفدت كتير من كتاب الجانب العاطفى من الإسلام للشيخ محمد الغزالى أما عن ليه فدهيوضح و انت بتقرؤه

السؤال: استعديت للدراسة نفسيا ؟؟ ده قص ي ولا هتتفاجئ زينا ؟ الجواب: لا لسة ماستعديتش شلت الـ اهو

السؤال: لا ياعم انا مش هسألك سؤال انا هسألك سؤالين ازيك عامل ايه ؟ ياترى استعديت للكلية ولا ونقلت اساسا ولا لسه ؟؟ الجواب: الحمد لله لسة

السؤال: هل التطوع وعملك فيه خلى افكارك ومبادئك تتغير ؟؟؟ الجواب: يااااااااه بشكل كبير جدا هومبدئيا مسألة الالتزام بالشرع كانت فى دماغى بقوة من قبل التطوع و الحمد لله بس كانت ضيقة فى دماغى شوية فالتطوع علمنى إن ممكن الواحد يبقى عنده التزام و فى نفس الوقت بيختلط بالناس عادى طبعا مش بدعى إنى على التزام تام بس قصدى هنا من ناحيةالفكرة و الله المستعان من ناحية تانية كان عندى فكرة تجاه نفسى إنى ماقدرش أحقق حاجات كتير و إنى لا أصلح للأعمال القيادية أو الكلام مع الناس و القناعة دى اتغيرت بشكل كبير جدا مع التطوع كذلك التطوع علمنى مبدأ التكامل بين الناس إن كل واحد عنده حاجة يقدر يقدمها بس هو يدعبس وراها كده شوية و اقتنعت إن فيه ناس كتير ما شاء الله عندها هم حقيقى إنها تصلح و اتعلمت مبدأ إنى أحاول باستمرار أوسع الأفق اللى بعيش فيه بمعنى أفكر بحدود أوسع من قبل كده وحاجات تانية كتير

السؤال: طب تمام حطها بقى فى استيكى نوت والزقها فى كشكول التحضير علشان نستخدم الحاجات دى الفتره اللى جايه الجواب: ههههههههههههه كشكول القص و الزق عموما اطمنى ده محطوط فى الاعتبار بالفعل إن شاء الله بس التمويل هو اللى لسة ماعرفش سكته بالظبط

السؤال: ايه رأيك فى فكرة التطوع ؟؟؟ ومن وجهة نظرك ايه اللى حاليا يخلى الفكره تتنشر بشكل كبيررر الجواب: التطوع فكرة عظيمة الحقيقة أنا ف حياتى تقريبا أفضل ناس اتعرفت عليهم كان عن طريق التطوع الجميل فى التطوع إنه هو الحاجة اللى بتعالج مشكلة و أنا مالى أنا و أصدق وسيلة يعبر بيها الإنسان إنه فعلا عاوز يعمل حاجة مفيدة فى حياته عموما كلامى عن التطوع كده هيدخل تحت إطار الإنشاء فكفاية لحد هنا اللى يخلى الفكرة تنتشر بشكل كبير فى نظرى إنها تتم باحترافية عن طريق 3 حاجات أساسية ف بالى تقوية التدريب اللى بيقدم للمتطوعين تأسيس العمل التطوعى على قواعد تأسيس العمل الربحى بما فى ذلك حتى التسويق حل مشكلة التمويل و أعتقد دى حاجة محتاجة مؤسسة تشتغل فيها دعم المشاريع و المبادرات التطوعية و من ناحية تانية إن المشاريع نفسها يتخطط لتمويلها كويس و يفضل فى رأيى لو المشروع تبقى فيه القدرة إنه يصرف على نفسه

السؤال: عامل الناس كما تحب ان يعاملوك المفروض نستخدمها امتى ؟ مع العلم ان الناس مختلفة فى تأثرها بالشئ يعنى كل واحد وليه طريقته فى التأثير والتأثر حد فهم حاجة الجواب: هى مش مسألة نستخدمها امتى بقدر ماهى مسألة نستخدمها ازاى هى مش مسألة إن مثلا أنا بحب الناس تشجعنى فهروح أشجع كل الناس حتى لو مش مناسب ليهم طريقتى هى المسألة إن ببساطة كل إنسان مثلا بيحب يحس باحترام الآخرين فهنا هعامل الناس زى ما أحب إنهم يعاملونى باحترام و تختلف طريقة الاحترام بقى ع حسب كل شخص و الطريقة الأنسب ليه تمام كده ؟

السؤال: لو حد قدملك نصيحة ما ومش عجبتك طريقته ايه التصرف المناسب ؟ الجواب: ببساطة نقول له شكرا و نركز على متن النصيحة و نحاول نتجاوز عن الأسلوب لو حد غالى علينا ممكن نعاتبه لأن تعاملنا معاه شىء أساسى و الشاعر قال خذ بعلمى و لا تركن لعملى و اجن الثمار و خلّ العود للنار

السؤال: ذكاء بحاول حب مش عارفة لان المستر بتاعي صعب ومش مرن كدا فانا خايفة منه اوي وحاسة علطول اني مش هايب المجموع اللي انا عايزه وا بيموتني من الرعب وخايفة علي اهلي عشان املهم فيا بس مش عارفة ابدا منين بقي الجواب: إذا ماكانش نافع تذاكريها بحب يبقى خلى عندك الاهتمام و الجدية و فى نفس الوقت الثقة بالنفس عشان ماتتحولش لعقدة ف وقت من الأوقات

السؤال: لو عندك وردة دهب تهديها لمين الجواب: لأمى

السؤال: اكتر ايه قرانية بتأثر فيكـ ــى الجواب: لا ، صعب جدا أذكر آية واحدة أو حتى أنتقى مجموعة آيات

السؤال: انا مرعوبة اوي من منها والله الجواب: الفيزيا ؟ اتعاملى معاها بذكاء و حب

السؤال: ههههههههههههههه اصلي كنت بذاكر فيزيا فبعيد عنك بقي اللغة باظت عندي الجواب: و لا يهمك الفيزيا تعمل أكتر من كده

السؤال: ههههههههههههه طيب ما تزوقش بس الجواب: حاضر

السؤال: ونعم بالله دا انت اللي بتدينا النصايح الجواب: و هو أنا اعترضت و الله مقتنع فعلا

السؤال: ربنا يخليك ويوفقك انت كمان متزعلش نفسك وسيبها علي ربنا هيجلك الاحلي ان شاء الله بكره تقول ايه قالت الجواب: إن شاء الله يحصل فعلا و الله يعلم و أنتم لا تعلمون

السؤال: هههههههههههه كويس امك عشت وشوفتني بقول علي مادة حلوة اصلا يا بني الجواب: هههههه صحيح ربنا يوفقك و يعينك

السؤال: ههههههههههههههههه من قلبي اول مادة اقول عليها حلو صح الجواب: هههههه صحيح

السؤال: اه العربي حلو انا الصراحة بحبه الجواب: المهم تكون الكلمة دى من قلبك

السؤال: ايهما اقرب الي قلبك ان تجلس وحيدا مع نفسك ام ان تكون برفقة الناس الجواب: الأمر متغير بس عموما بستمتع بالاختلاط بالناس و أحيانا بحتاج جدا إنى أفضل لوحدى لفترة

السؤال: رائع جدا معظمها تقريبا كانت في المفضله عندي ذكرتني بالتاريخ ولكن بقى هزتني والكون تجرد ولا تسألوني عن حياتي لمين الجواب: الكون تجرد لسمير البشيرى الاتنين التانيين مش عارف

السؤال: وهل هذا سؤال ام تعجب ام ايه بالظبط حضرتك الجواب: تقرير واقع

السؤال: ما هو حرام عليكي احنا مش في درس عربي بقي ههههههههههههه خدني علي قد عقلي نعلش اصل انا تعليمي الماني ومليش في العربي ههههههههههه الجواب: العربى حلو

السؤال: ههههههههههههههه اهه بعد تجاوزت دي مفيش كلام يتقال بقي الجواب: يابنتى كده هتتعبى معايا كتير لهجتى فيها حاجات كتير من دى

السؤال: ايه بقى الأناشيد اللي كنت بتسمعها ف 3ع ؟ الجواب: القائمة اللى شغالة دلوقتى أنا العبد فرشى التراب لا تسألونى عن حياتى هزتنى هم قتلونى وداعا أيها البطل يا أختنا فى الله يا أيها الإنسان الدين و الحياة الكون تجرد أيا من يدعى الفهم سلام الله يا أمى

السؤال: خير ان شاء الله ما تزودهاش يا ابو صلاح بقي الجواب: هههههههههه حاضر أنا فعلا تجاوزت المسألة خلاص بيتهيألى و الحمد لله

السؤال: ههههههههههههههه انا مفيش حاجة بتستخبي عليا ف الاسك دا متزعلش خير اكيد ربنا هيعوضك بإحسن منها باذن الله الجواب: ربنا ييسر الخير

السؤال: سمعت اول امبارح انك كنت زعلان مالك خير ؟؟ الجواب: هو مافيش أخبار بتستخبى و لا ايه عموما بشكرك على سؤالك أولا ثانيا هو بس كنت زعلان شوية عشان جاتلى فرصة كنت نفسى فيها بس الظروف منعتنى إنى أحصل عليه ولعله خير إن شاء الله على كل حال

السؤال: تحت شعار واستزيدوا اقترحولي كُتب حلوة أقرأها إذا تكرّمتُم الجواب: تتوقف على اللى تحبى تقرئى فيه بس عموما حاليا بقرأ فى كتاب قصة الإيمان بين الفلسفة و العلم و القرءان فلو بتحبى الفلسفة أو أمور العقيدة ممكن يفيدك الكتاب ده أما لو مش بتحبى الاتجاه ده يبقى أقترح عليكى الجانب العاطفى من الإسلام للشيخ محمد الغزالى

السؤال: المساواه في الظلم عدل ايه رأيك في العباره دي ؟ الجواب: المساواة فى الظلم استكبار فى الأرض بغير الحق

السؤال: نفسك تعمل ايه الوقتي ؟ الجواب: أخلص كتاب قصة الإيمان بين الفلسفة و العلم والقرآن

السؤال: معنى أيه في سورة الكهف حسيت إن معناها اخترقك أو أيه تحب تأكد على معنى ليها انت شايفه من منظور مختلف وبالطبع لو الإثنين فيا حبذا الجواب: قل هل ننبئكم بالأخسرين أعمالا الذبن ضل سعيهم فى الحياة الدنيا و هم يحسبون أنهم يحسنون صنعا طبعا الآيات وضحت بعد كده أكتر أولئك الذين كفروا بآيات ربهم و لقائه فحبطت أعمالهم بس بشكل عام مسألة إن فيه ناس ضلت و هى فاكره إنها ماشية صح مسألة تخوف الواحد دايما و تخليه يراجع نفسه باستمرار

السؤال: حلوه سل عما بدا لك دي من مميزات الحين إني أتكلم لغه عربيه برااااااااااحتي حسنا خذ السؤال رسالتك في الحياه ما هي وهل طرأ عليها تغيرات جوهريه الجواب: لسة بتتبلور يا هاجر و شكلها هتاخد وقت أطول شوية و ع فكرة الواحد ممكن يعيش من غير مايحدد رسالة مكتوبة عادى فى رأيى و ممكن يبقى التوجيه من حاجات تانية أكثر عملية و واقعية أكتر

السؤال: باذن الله تعالى وانا تحت أمرك فأي حاجة تحتاجها سواء فالكلية كدراسة أو فالعمل التطوعي وال الجواب: أشكرك ده العشم برضه

السؤال: كيف أتعامل مع غباء المواد الدراسيه ؟؟ حينما تشعر أنك يجب أن تخضع عقلك لما ينكره إلزاما عليك وتحفظه الجواب: تجاوزى الظاهر الغبى أو النتيجة الخاطئة و دورى على الجانب السليم أو الكويس لاحظى إن ماينفعش نقيس عصر من 500 سنة مثلا بالقناعات و الأفكار المنتشرة دلوقتى و لكن نقيسه بالمرحلة اللى قبلها و المرحلة اللى بعدها و لاحظى كذلك إننا محتاجين نتعلم هم زمان كانوا بيفكروا ازاى و ازاى توصلوا للنتايج بتاعتهم و فكرى حتى فى انتقاد ده إذا استدعى الأمر كل ده يتعبر حصيلة معرفية بتبقى موجودة عندك و أكيد ليها استخدام بطريقة ما المسالة كلها إنك تعرفى ازاى تستغليها و بطبيعة الحال مش كل اللى بنحتاج نتعلمه فى حياتنا بنبقى حابين نتعلمه أو حتى عارفين أهميته فاستعينى بالله دى نظرتى من خارج الإطار نظرتك انتى بقى من داخل الاطار هتبقى أدق إذا أدخلتى معاها الأفكار دى إن شاء الله

السؤال: بجد حاجة كويسة جدااااااا وان الفرصة تيجي فسن بدري وتستغلها دي علامة كويسة اووي لمستقبل جاي حلو ربنا يكرمك باذن الله وتتنقل فخطوات اسرع واكثر فعالية وتأثير دايماً الجواب: اللهم آمين و إياكِ يا ميرنا ، احنا زملاء كلية واحدة فإن شاء الله ممكن أتعلم منك كتير

السؤال: ايه الفرقبين الموهبة و العبقرية ؟؟ ا الجواب: الدارج بين الناس إن الموهبة هى قدرة فطرية عند الإنسان و المهارة قدرة مكتسبة و عادة بتكون المهارات هى اللى بتكمل المواهب أو تنمى عليها يعنى أما العبقرية فهى فى نظتى الخاصة بتنتج من الموهبة المهارة التركيزعليها كويس و سبحان الله لاحظت إن روبين شارما كان قال معادلة شبه دى برضه فى أحد كتبه لما اتكلم عن العبقرية لاحظى هنا إن الموهبة هى جزء من العبقرية و إن اللى عاوز يبقى عبقرى محتاج الأول يكتشف مواهبه عشان ينطلق منها و مع ملاحظة إن فيه نظرة تانية للعبقرية اللى هى فى الـ بس أنا ماعتقدش إن ده اللى بتسألى عنه

السؤال: تماااام اووي واهم حاجة حماسكوا فسن بدري وانكوا تطبقوا الفكرة بجد كما فترة قليلة هتحققوا حاجات كويسة جداااااااً أنا واثقة من ده الجواب: أشكرك جدا الحمد لله فعلا موضوع السن عمل معانا فرق كبير و ربنا يسر لى تكون بداية ممارستى للتطوع فى أولى إعدادى و بداية التدريب فى تالتة إعدادى فكانت فرصة جميلة و ربنا المستعان ع اللى جاى بقى

السؤال: تفتكر إيه سبب إن كتير من المسلمين شايفين إن الدين ده شئ فرعى فى حياتهم و مش بيدوا له إهتمام ؟ الجواب: السؤال ده يحتاج دراسة ميدانية مش مجرد تامل بس عموما من ضمن الأسباب اللى شايفها تشوه المحتوى المقدم ليهم أحيانا ضعف مهارات الإلقاء عند الخطباء ضعف التربية بحيث تبقى الأمور الصغيرة بالنسبة لهم كبيرة عدم وجود مناهج تربية دينية حقيقية فى المدارس الترف الشديد عند بعض الناس و الفقر الشديد عند بعض الناس اعتقاد بعض الناس إن الدين حاجة كلاسيكية أو مظهر للتخلف

السؤال: حلمت بايه امبارح طبعا انت زهايمر هتقولى مش فاكر طيب قولى اخر حلم فاكرة برده هتقولى اذا كان انا مش فاكر حلم امبارح معقول هفتكر حلم من كام يوم امممممم اقولك انا عندى حل روح نام واحلم وارجع قولى حلمت بايه الجواب: ههههههههههه أنا أخر حلم فاكره كان إن البلد قامت فيها حرب أهلية و أنا كنت فى الشارع اللى فيه ضرب النار

السؤال: ايه دا دا اانت روحت نمت بجد طااااايب خلاص هستناك قى تقولى حلمت بايه الجواب: لا لسة صاحى

السؤال: فيه بوست للعمل التطوعى نازل علشانك الجواب: ع الصفحة ؟ طب دقايق كده و تلاقينى غطست جواها

السؤال: اها ربنا يديم المودة بينكم وبرجع بالسلامة الجواب: يا رب و يكرمك

السؤال: تفتكر الحماس الي بيعلي و بينزل لوحده بدون اسباب خارجية ده ايه سببه و ازاي نتعامل معاه ؟؟ الجواب: أحسن اللى يجاوبك ع ده فى رأيى كتاب أن تكون نفسك لـ شريف عرفة

السؤال: مين دا ؟ الجواب: كريم مصطفى أحد أقرب أصدقائى لى و هو مسافر السعودية من أول الاجازة تقريبا كان زميلى ف خطوة لمستقبلنا و من أكتر الناس اللى حبيتها ف حياتى

السؤال: سؤال بس بما انك خلصت ثانوية ولسه الكلية مش دلوقتى حاليا بتعمل ايه فى حياتك الجواب: بحاول أسترخى بقرأ فى كتاب قصة الإيمان بين الفلسفة و العلم و القرءان أحيانا بكتب عاوز أنظم شوية حاجات فى حياتى منها إنى بعمل اكتشاف للذات من جديد مستنى نتيجة التحويل بتاعة الكلية للمنصورة بجمع الفريق اللى هيشتغل إن شاء الله فى صفحة ثانوية بإيجابية و شوية حاجات كده ع جنب و ربنا المستعان

السؤال: نفسك تشوف مين دلوقتى الجواب: كريم مصطفى

السؤال: يارب دايما احسن من اليوم اللى قبله الجواب: ربنا يكرمك

السؤال: ازيك انهارده الجواب: الحمد لله مبسوط عن مبارح

السؤال: سورى السؤال اتكرر الجواب: و لا يهمك

السؤال: انا قررت افرح ومش هسيب الحزن يتملكني تاني اعمل ايه يخليني افرح دايما انصحني وقولي شويه حاجات اداوم عليهم الجواب: 1 الإخلاص لله عز و جل 2 المداومة على تدبر القرءان 3 مراجعة النفس فى النقطتين اللى فاتوا دول من وقت للتانى

السؤال: في كدة شوية كلمات اعرفهم من بره بس مش فاهمة فيهم اووي معلش علي جهلي بقي الهدف و الغاية و الرسالة و الوسيلة و الرؤية ممكن توضيح ليهم بعد اذنك الجواب: الرسالة هى جملة مختصرة توضح من نحن و ماذا نريد ده بالنسبة للمنظمات أما بالنسبة للأشخاص فهى بتعبر عن إجابة السؤال العميق لماذا أعيش ؟ الرؤية هى هى مجموع أهداف المنظمة فى مرحلة زمنية معينة أو هى تخيل عام عن وضع المنظمة و أهم أنشطتها و حجمها و وضعها فى نقطة معينة من المستقبل أما بالنسبة للأشخاص فهى نفس فكرة مجموع الأهداف فى نقطة من المستقبل و عادة بتكون خلال 5 سنوات أو أكتر الهدف هو تعبير عن شىء محدد عاوزة توصليله و مهم إنه يكون محدد قابل للقياس مؤقت بزمن واقعى و لاحظى هنا إن مجموع الأهداف بقى مع بعض بيكون الرؤية العامة و لاحظى كذلك إن الأهداف هى الطريق أو الخطوات اللى بتوصلك للرؤية الوسيلة هى الطريقة اللى هتحققى بيها الهدف بتاعك فمثلا لو عندك هدف تملكى 1000000 جنيه فالوسيلة بتكون إنك مثلا هتدخلى فى مجال البرمجة و تشتغلى فى شركة مايكروسوفت بس عادة الوسائل نفسها بتتحول لأهداف تفصيلية و بالتالى مافيش فرق جوهرى بين الهدف و الوسيلة فى نظرى الغاية هى رؤية المنظمة 100 سنة إلى الأمام تقريبا و دى الشركات الكبرى جدا اللى تعرف تعملها على حد علمى أما عن الأشخاص فالمعنى مش مستخدم كتير لكنى أذكر الشيخ الشعراوى كان بيعتبر الغاية هى الهدف اللى مافيش بعده هدف تانى و اللى هو بالنسبة لنا يبقى الجنة ده كده باختصار حلو السؤال ده على فكرة

السؤال: سؤال الجواب: جواب